Document ID: 32012D0072

IZVEDBENI SKLEP KOMISIJE
z dne 7. februarja 2012
o finančnem prispevku Unije za nujne ukrepe za boj proti vezikularni bolezni prašičev v Italiji in klasični prašičji kugi v Litvi leta 2011
(notificirano pod dokumentarno številko C(2012) 577)
(Besedilo v italijanskem in litovskem jeziku je edino verodostojno)
(2012/72/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Odločbe Sveta 2009/470/ES z dne 25. maja 2009 o odhodkih na področju veterine (1) in zlasti člena 3 Odločbe,
ob upoštevanju naslednjega:
(1)
Vezikularna bolezen prašičev je nalezljiva virusna bolezen pri prašičih, ki povzroča motnje v trgovini in pri izvozu v tretje države.
(2)
Klasična prašičja kuga je nalezljiva virusna bolezen pri prašičih in divjih prašičih, ki povzroča motnje v trgovini znotraj Unije in pri izvozu v tretje države.
(3)
Pri izbruhu vezikularne bolezni prašičev obstaja tveganje, da se povzročitelj bolezni razširi na druga gospodarstva s prašiči v isti državi članici, na druge države članice ali tretje države prek trgovine z živimi prašiči ali proizvodi iz njih.
(4)
Pri izbruhu klasične prašičje kuge obstaja tveganje, da se povzročitelj bolezni razširi na druga gospodarstva s prašiči v isti državi članici, na druge države članice ali tretje države prek trgovine z živimi prašiči, proizvodi iz njih, semeni, jajčnimi celicami in zarodki.
(5)
Direktiva Sveta 92/119/EGS z dne 17. decembra 1992 o splošnih ukrepih Skupnosti za nadzor nad določenimi živalskimi boleznimi in o posebnih ukrepih v primeru vezikularne bolezni prašičev (2) določa ukrepe, ki jih morajo države članice pri izbruhu takoj izvajati, da se prepreči nadaljnje širjenje virusa.
(6)
Direktiva Sveta 2001/89/ES z dne 23. oktobra 2001 o ukrepih Skupnosti za nadzor nad klasično prašičjo kugo (3) določa ukrepe, ki jih morajo države članice pri izbruhu takoj izvajati, da se prepreči nadaljnje širjenje virusa.
(7)
Odločba 2009/470/ES določa postopke, ki urejajo finančni prispevek Unije za posebne veterinarske ukrepe, vključno z nujnimi ukrepi. V skladu s členom 3(2) navedene odločbe države članice prejmejo finančni prispevek za kritje stroškov nekaterih ukrepov za izkoreninjenje nalezljivih bolezni iz člena 3(1).
(8)
Prva alinea člena 3(6) Odločbe 2009/470/ES določa pravila o deležih stroškov, nastalih v državah članicah, ki jih lahko krije finančni prispevek Unije.
(9)
Za plačilo finančnega prispevka Unije za nujne ukrepe za izkoreninjenje nalezljivih bolezni iz člena 3(1) veljajo pravila iz Uredbe Komisije (ES) št. 349/2005 z dne 28. februarja 2005 o določitvi pravil v zvezi s financiranjem Skupnosti nujnih ukrepov in ukrepov za boj proti nekaterim živalskim boleznim iz Odločbe Sveta 90/424/EGS (4).
(10)
V Italiji je leta 2011 prišlo do izbruhov vezikularne bolezni prašičev. Italijanski organi so v okviru Stalnega odbora za prehranjevalno verigo in zdravje živali obvestili Komisijo in druge države članice o izvedenih ukrepih v skladu z zakonodajo Unije o prijavljanju in izkoreninjanju bolezni ter izidu teh ukrepov.
(11)
V Litvi je leta 2011prišlo do izbruhov klasične prašičje kuge. Litovski organi so v okviru Stalnega odbora za prehranjevalno verigo in zdravje živali obvestili Komisijo in druge države članice o izvedenih ukrepih v skladu z zakonodajo Unije o prijavljanju in izkoreninjanju bolezni ter izidu teh ukrepov.
(12)
Tako so italijanski in litovski organi izpolnili vse tehnične in upravne obveznosti v zvezi z ukrepi iz člena 3(2) Odločbe 2009/470/ES in člena 6 Uredbe (ES) št. 349/2005.
(13)
V tem trenutku ni mogoče določiti natančne višine finančnega prispevka Unije, ker so podatki o stroških nadomestil in odhodkih iz poslovanja samo ocene. Ker je znesek visok, je treba prvi obrok določiti za Litvo.
(14)
Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJI SKLEP:
Člen 1
Finančni prispevek Unije za Italijo
1. Italiji se dodeli finančni prispevek Unije za kritje stroškov, ki jih je imela leta 2011 zaradi izvedbe ukrepov za boj proti vezikularni bolezni prašičev iz člena 3(2) in (6) Odločbe 2009/470/ES.
2. Višina finančnega prispevka iz odstavka 1 se določi z naknadnim sklepom, ki se sprejme po postopku iz člena 40(2) Odločbe 2009/470/ES.
Člen 2
Finančni prispevek Unije za Litvo
1. Litvi se dodeli finančni prispevek Unije za kritje stroškov, ki jih je imela leta 2011 zaradi izvedbe ukrepov za boj proti klasični prašičji kugi iz člena 3(2) in (6) Odločbe 2009/470/ES.
2. Višina finančnega prispevka iz odstavka 1 se določi z naknadnim sklepom, ki se sprejme po postopku iz člena 40(2) Odločbe 2009/470/ES.
Člen 3
Plačilne ureditve
Prvi obrok v znesku 700 000,00 EUR se izplača Litvi kot del finančnega prispevka Unije iz člena 2(1).
Člen 4
Naslovniki
Ta sklep je naslovljen na Italijansko republiko in Republiko Litvo.
V Bruslju, 7. februarja 2012

Labels: 2
19
5
6
18